CELEX: 52021PC0320
Language: sk
Date: 2021-07-16
Title: Návrh ROZHODNUTIE RADY, ktorým sa stanovuje pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o predĺženie strategických priorít medzi EÚ a Tuniskom, pokým EÚ a Tunisko neprijmú nové aktualizované spoločné dokumenty

EURÓPSKA KOMISIA
            V Bruseli16. 7. 2021
            COM(2021) 320 final
            2021/0225(NLE)
            Návrh
            ROZHODNUTIE RADY, 
            ktorým sa stanovuje pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o predĺženie strategických priorít medzi EÚ a Tuniskom, pokým EÚ a Tunisko neprijmú nové aktualizované spoločné dokumenty
            
               
         
         
            
               DÔVODOVÁ SPRÁVA
            
            
               1.Predmet návrhu
            
            
               Tento návrh sa týka rozhodnutia, ktorým sa stanovuje pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane v súvislosti s pripravovaným prijatím rozhodnutia o predĺžení strategických priorít medzi EÚ a Tuniskom, pokým EÚ a Tuniská republika neprijmú nové aktualizované spoločné dokumenty.
            
            
               2.Kontext návrhu
            
            
               2.1.Dohoda o pridružení
            
            
               Euro-stredomorská dohoda o pridružení Európskych spoločenstiev a ich členských štátov na jednej strane a Tuniskou republikou na druhej strane (ďalej len „dohoda o pridružení“) bola podpísaná 17. júla 1995 a nadobudla platnosť 1. marca 1998. Dohoda o pridružení tvorí právny základ dvojstranných vzťahov medzi EÚ a Tuniskom. Cieľom dohody je:
            
            
               –poskytnúť vhodný základ pre politický dialóg medzi zmluvnými stranami, ktorý umožní posilnenie ich vzťahov vo všetkých oblastiach, ktoré tieto strany pokladajú za významné pre takýto dialóg,
            
            
               –vytvoriť podmienky pre postupnú liberalizáciu obchodu s tovarom, službami a kapitálom,
            
            
               –podporovať obchod a rozširovanie harmonických hospodárskych a sociálnych vzťahov medzi zmluvnými stranami, predovšetkým prostredníctvom dialógu a spolupráce tak, aby sa posilňoval rozvoj a prosperita Tuniska a tuniského ľudu,
            
            
               –podporovať integráciu krajín Maghrebu podporovaním obchodu a spolupráce medzi Tuniskom a ďalšími krajinami regiónu,
            
            
               –podporovať spoluprácu v hospodárskej, sociálnej, kultúrnej a finančnej oblasti.
            
            
               2.2.Asociačná rada
            
            
               Týmto sa ustanovuje Asociačná rada, ktorá sa schádza na úrovni ministrov raz do roka, a keď si to budú vyžadovať okolnosti, z iniciatívy jej predsedu a v súlade s podmienkami stanovenými v jej rokovacom poriadku. Skúma všetky významné otázky v rámci tejto dohody o pridružení a akékoľvek iné dvojstranné alebo medzinárodné otázky spoločného záujmu.
            
            
               Asociačná rada pozostáva z členov Rady Európskej únie a členov Komisie Európskych spoločenstiev na jednej strane a členov vlády Tuniskej republiky na druhej strane.
            
            
               Asociačná rada prijme svoj rokovací poriadok. Asociačnej rade predsedá striedavo člen Rady Európskej únie a člen vlády Tuniskej republiky v súlade s ustanoveniami uvedenými v jej rokovacom poriadku.
            
            
               Prijaté rozhodnutia sú záväzné pre obidve zmluvné strany, ktoré prijmú opatrenia potrebné na vykonanie prijatých rozhodnutí. Asociačná rada môže vydávať aj príslušné odporúčania.
            
            
               2.3.Pripravovaný akt Asociačnej rady
            
            
               Asociačná rada má prijať rozhodnutie o predĺžení strategických priorít medzi EÚ a Tuniskom na roky 2018 – 2020, pokým EÚ a Tuniská republika neprijmú nové aktualizované spoločné dokumenty. V súlade s článkom 10 rokovacieho poriadku Asociačnej rady sa rozhodnutie prijíma vzájomnou dohodou zmluvných strán a ak s tým obe zmluvné strany súhlasia, môže sa prijať písomným postupom.
            
            
               3.Pozícia, ktorá sa má zaujať v mene Únie
            
         
         
            
               Pozícia, ktorú má Európska únia zaujať v rámci Asociačnej rady zriadenej dohodou o pridružení, pokiaľ ide o prijatie rozhodnutia týkajúceho sa predĺženia strategických priorít medzi EÚ a Tuniskom, je založená na znení rozhodnutia pripojeného k tomuto rozhodnutiu.
            
            
               Rozhodnutím Asociačnej rady č. 1/2018 z 9. novembra 2018 sa EÚ a Tunisko dohodli na strategických prioritách na roky 2018 – 2020 s cieľom podporiť a posilniť prechod k demokracii a sociálno-hospodársky rozvoj Tuniska.
            
            
               V rámci prebiehajúceho procesu obnovenia partnerstva EÚ s južným susedstvom a v nadväznosti na prijatie viacročného finančného rámca na roky 2021 – 2027 a nového Nástroja susedstva a rozvojovej a medzinárodnej spolupráce (NDICI) sa príprava a prijatie nových aktualizovaných spoločných dokumentov s krajinami južného susedstva vrátane Tuniska plánuje na rok 2021. V tomto rámci a s cieľom vyhnúť sa časovému rozdielu medzi skončením platnosti strategických priorít medzi EÚ a Tuniskom a prijatím nových priorít je v záujme zmluvných strán predĺžiť súčasné strategické priority, až pokým sa neprijmú nové aktualizované dokumenty.
            
            
               4.Právny základ
            
            
               4.1.Procesnoprávny základ
            
            
               4.1.1.Zásady
            
            
               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“
            
            
               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .
            
            
               4.1.2.Uplatnenie na tento prípad
            
            
               Asociačná rada je orgán zriadený dohodou, konkrétne dohodou o pridružení.
            
            
               Akt, ktorý má prijať Asociačná rada, predstavuje akt s právnymi účinkami. Pripravovaný akt má právne účinky, pretože súčasné strategické priority predĺži, pokým EÚ a Tunisko neprijmú nové aktualizované spoločné dokumenty.
            
            
               Procesnoprávnym základom navrhovaného rozhodnutia je preto článok 218 ods. 9 ZFEÚ.
            
            
               4.2.Hmotnoprávny základ
            
            
               4.2.1.Zásady
            
            
               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.
            
            
               4.2.2.Uplatnenie na tento prípad
            
            
               Hlavný cieľ a obsah pripravovaného aktu sa týkajú spolupráce s treťou krajinou v rámci dohody o pridružení a európskej susedskej politiky.
            
            
               Hmotnoprávnym základom navrhovaného rozhodnutia je preto článok 217.
            
            
               4.3.Záver
            
            
               Právnym základom navrhovaného rozhodnutia by mal byť článok 217 v spojení s článkom 218 ods. 9 ZFEÚ.
            
         
         
            
               5.Uverejnenie pripravovaného aktu
            
            
               Keďže sa aktom Asociačnej rady zmení obdobie platnosti strategických priorít EÚ a Tuniska, po prijatí aktu je potrebné uverejniť ho v Úradnom vestníku Európskej únie.
            
            
               2021/0225 (NLE)
            
            
               Návrh
            
            
               ROZHODNUTIE RADY,
            
            
               ktorým sa stanovuje pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o predĺženie strategických priorít medzi EÚ a Tuniskom, pokým EÚ a Tunisko neprijmú nové aktualizované spoločné dokumenty
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Euro-stredomorská dohoda o pridružení Európskych spoločenstiev a ich členských štátov na jednej strane a Tuniskou republikou na druhej strane bola podpísaná 17. júla 1995 a nadobudla platnosť 1. marca 1998
                  2
               .
            
            
               (2)Strategické priority medzi EÚ a Tuniskom prijala Asociačná rada 9. novembra 2018
                  3
               .
            
            
               (3)Obe zmluvné strany sa výmenou listov dohodli, že strategické priority medzi EÚ a Tuniskom budú aj naďalej platiť ako usmerňujúci dokument, na základe ktorého budú ďalej upevňovať toto partnerstvo, pokým EÚ a Tunisko neprijmú nové aktualizované spoločné dokumenty.
            
            
               (4)Podľa článku 80 Euro-stredomorskej dohody môže Asociačná rada prijímať rozhodnutia na účely dosiahnutia cieľov dohody.
            
            
               (5)Asociačná rada má písomným postupom prijať rozhodnutie o predĺžení strategických priorít, pokým sa medzi EÚ a Tuniskom neprijmú nové aktualizované spoločné dokumenty.
            
            
               (6)Je vhodné stanoviť pozíciu, ktorá sa má zaujať v mene Únie v Asociačnej rade, pretože dané rozhodnutie bude pre Úniu záväzné,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má v mene Únie zaujať v rámci Asociačnej rady zriadenej Euro-stredomorskou dohodou Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o predĺženie strategických priorít medzi EÚ a Tuniskom, pokým sa medzi EÚ a Tuniskom neprijmú nové aktualizované spoločné dokumenty, je založená na návrhu rozhodnutia Asociačnej rady EÚ – Tunisko pripojenom k tomuto rozhodnutiu.
            
            
               Článok 2
            
         
         
            
               Toto rozhodnutie je určené Komisii.
            
            
               V Bruseli
            
            
               
                     Za Radu
               
               
                     predseda/predsedníčka
               
            
         
         
            
                  
                     (1)
                  
                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64. 
               
               
                  
                     (2)
                  
                        ROZHODNUTIE RADY A KOMISIE z 26. januára 1998 o uzavretí Euro-stredomorskej dohody o pridružení Európskych spoločenstiev a ich členských štátov na jednej strane a Tuniskou republikou na druhej strane (Ú. v. ES L 97, 30. marec 1998).
               
               
                  
                     (3)
                  
                        Rozhodnutie Asociačnej rady EÚ – Tunisko č. 1/2018 z 9. novembra 2018, ktorým sa prijímajú strategické priority EÚ – Tunisko na obdobie rokov 2018 – 2020 (Ú. v. EÚ L 293, 20.11.2018, s. 39).
               
            
      
    ---documentbreak--- 
      
         
               EURÓPSKA KOMISIA
            V Bruseli16. 7. 2021
            COM(2021) 320 final
            PRÍLOHA 
            k
            návrhu ROZHODNUTIA RADY,
            ktorým sa stanovuje pozícia, ktorá sa má v mene Únie zaujať v Asociačnej rade zriadenej Euro-stredomorskou dohodou o pridružení Európskych spoločenstiev a ich členských štátov na jednej strane a Tuniskou republikou na druhej strane, pokiaľ ide o predĺženie strategických priorít medzi EÚ a Tuniskom, pokým EÚ a Tunisko neprijmú nové aktualizované spoločné dokumenty
            
               
         
         
            
               PRÍLOHA
            
            
            
               ROZHODNUTIE ASOCIAČNEJ RADY EÚ – TUNISKO č. xx/2021 
                  
               z [dd/mm/rrrr] 
                  
               o schválení predĺženia strategických priorít medzi EÚ a Tuniskom
            
            
            
            
               ASOCIAČNÁ RADA EÚ – TUNISKO,
            
            
               so zreteľom na Euro-stredomorskú dohodu o pridružení Európskych spoločenstiev a ich členských štátov na jednej strane a Tuniskou republikou na druhej strane (ďalej len „Euro-stredomorská dohoda“),
            
            
               keďže:
            
            
               (1)Euro-stredomorská dohoda o pridružení Európskych spoločenstiev a ich členských štátov na jednej strane a Tuniskou republikou na druhej strane bola podpísaná 17. júla 1995 a nadobudla platnosť 1. marca 1998
                  1
               .
            
            
               (2)Podľa článku 80 Euro-stredomorskej dohody má Asociačná rada právomoc prijímať rozhodnutia na účel dosiahnutia cieľov dohody.
            
            
               (3)V článku 90 dohody sa stanovuje, že zmluvné strany majú prijať všetky všeobecné alebo špecifické opatrenia potrebné na splnenie svojich povinností, ktoré z nej vyplývajú, a majú zabezpečiť, aby sa dosiahli ciele stanovené v dohode.
            
            
               (4)Rozhodnutím Asociačnej rady č. 1/2018 z 9. novembra 2018 sa EÚ a Tunisko dohodli na strategických prioritách usmerňujúcich ich partnerstvo v rokoch 2018 – 2020
                  2
               .
            
            
               (5)Obe strany sa výmenou listov dohodli, že strategické priority medzi EÚ a Tuniskom budú aj naďalej platiť ako usmerňujúci dokument, na základe ktorého budú upevňovať ich partnerstvo, pokým sa neprijmú nové aktualizované spoločné dokumenty.
            
            
               (6)V článku 10 rokovacieho poriadku Asociačnej rady sa stanovuje možnosť prijímať rozhodnutia písomným postupom v období medzi zasadnutiami, ak sa na tom zmluvné strany dohodnú;
            
            
               ROZHODLA TAKTO:
            
            
               Článok 1
            
            
               Asociačná rada písomným postupom rozhodla, že strategické priority medzi EÚ a Tuniskom pripojené k jej rozhodnutiu č. 01/2018 z 9. novembra 2018 sa predlžujú, pokým EÚ a Tunisko neprijmú nové aktualizované spoločné dokumenty.
            
            
               Článok 2
            
            
               Toto rozhodnutie nadobúda účinnosť dňom jeho prijatia.
            
         
         
            
               V xx [deň. mesiac. rok]
            
            
            
                  Za Asociačnú radu
            
            
         
         
            
                  
                     (1)
                  
                        ROZHODNUTIE RADY A KOMISIE Z 26. JANUÁRA 1998 o uzavretí Euro-stredomorskej dohody o pridružení Európskych spoločenstiev a ich členských štátov na jednej strane a Tuniskou republikou na druhej strane. (Ú. v. EÚ L 97, 30. marec 1998).
               
               
                  
                     (2)
                  
                        Rozhodnutie Asociačnej rady EÚ – Tunisko č. 1/2018 z 9. novembra 2018, ktorým sa prijímajú strategické priority EÚ – Tunisko na obdobie rokov 2018 – 2020 (Ú. v. EÚ L 293, 20.11.2018, s 39).